೧೮೪೨ರಲ್ಲಿ ರಾಬ್ಲಿ ಡಂಗ್ಲಿಸನ್‌ನ ""ಪ್ರಾಕ್ಟೀಸ್ ಆಫ್ ಮೆಡಿಸಿನ್" ‌"ನ ಮೊದಲನೇ ಮುದ್ರಣದಲ್ಲಿ ಪ್ರಕಟವಾದ ತನ್ನ ಪತ್ರದಲ್ಲಿ ಚಾರ್ಲ್ಸ್‌ ಓಸ್ಕರ್ ವಾಟರ್ಸ್‌ "ಹಂಟಿಂಗ್‌ಟನ್" ರೋಗದ ಬಗೆಗಿನ ಮೊದಲ ಖಚಿತ ಉಲ್ಲೇಖವನ್ನು ಪ್ರಸ್ತಾಪ ಮಾಡಿದ್ದಾನೆ. ವಾಟರ್ಸ್ ಇದನ್ನು "ಮ್ಯಾಗ್ರಮ್ ಎಂದು ಕರೆಯಲ್ಪಡುವ ನರವ್ಯಾಧಿಯ ಒಂದು ರೂಪ" ಎಂದು ಹೇಳಿದ್ದು, ನರವ್ಯಾಧಿಯ ನಿರ್ಧಿಷ್ಟ ಗುಣಲಕ್ಷಣಗಳು, ಅದು ಉಲ್ಬಣಗೊಳ್ಳುವುದು, ಮತ್ತು ಈ ರೋಗದ ಅನುವಂಶಿಕತೆ ಈ ಬಗ್ಗೆ ನಿಖರವಾಗಿ ವಿವರಿಸಿದ್ದಾನೆ. ೧೮೪೬ರಲ್ಲಿ ಚಾರ್ಲ್ಸ್ ಗಾರ್ವನ್ ಕೆಲವು ಸೀಮಿತ ಪ್ರದೇಶದಲ್ಲಿ ಅದೆಷ್ಟು ಬೇಗ ಈ ಖಾಯಿಲೆಯ ಸೋಂಕು ಹರಡಬಲ್ಲುದು ಎಂಬುದನ್ನು ಗಮನಿಸಿದ್ದಾನೆ. ಜಾಫರ‍್ಸನ್ ಮೆಡಿಕಲ್ ಕಾಲೇಜಿನಲ್ಲಿ ಡಂಗ್ಲಿಸನ್‌ನ ವಿದ್ಯಾರ್ಥಿಗಳಾದ ಗಾರ್ಮನ್ ಹಾಗೂ ವಾಟರ್ಸ್ ಇವರ ಹೊರತಾಗಿ, ೧೮೬೦ರಲ್ಲಿ ಜೋಹನ್ ಕ್ರಿಸ್ಟಿಯನ್ ಲಂಡ್ ಕೂಡಾ ಸ್ವತಂತ್ರವಾಗಿ ಇದರ ಬಗ್ಗೆ ಮೊದಲ ವಿವರಣೆಯನ್ನು ಮಂಡಿಸಿದ್ದಾನೆ. ನಾರ್ವೆಯಿಂದ ಪ್ರತ್ಯೇಕಗೊಂಡ ಸೆಟೆಸ್‌ಡಲೆನ್ ಎಂಬ ಪ್ರದೇಶದಲ್ಲಿ ಮರೆಗುಳಿತನ (ಬುದ್ಧಿಮಾಂದ್ಯತೆ) ಖಾಯಿಲೆಯ ಸೋಂಕಿನ ಜೊತೆ ಆ ಕುಟುಂಬದ ಜನರಲ್ಲಿ ಕಂಡುಬರುವ ಒಂದು ವಿಧದ ಸ್ನಾಯು ಸೆಡೆತ ಕಾಯಿಲೆಯ ಬಗ್ಗೆಯೂ ಈತ ನಿರ್ಧಿಷ್ಟವಾಗಿ ವಿವರಣೆ ನೀಡಿದ್ದಾನೆ. 

ಈ ಕಾಯಿಲೆಯ ಮೊದಲ ಪರಿಷ್ಕೃತ ವಿವರಣೆಯು ೧೮೭೨ರಲ್ಲಿ ಜಾರ್ಜ್ ಹಂಟಿಂಗ್‌ಟನ್‌ನಿಂದ ನೀಡಲ್ಪಟ್ಟಿದೆ. ಸಮಾನ ರೋಗಲಕ್ಷಣಗಳನ್ನು ತೋರ್ಪಡಿಸಿದ ಒಂದೇ ಕುಟುಂಬದ ಹಲವು ತಲೆಮಾರುಗಳ ವೈದ್ಯಕೀಯ ವರದಿಗಳ ಇತಿಹಾಸವನ್ನು ಜತೆಗೂಡಿಸಿ, ಪರೀಕ್ಷಿಸಿ ಅವುಗಳ ಸ್ಥಿತಿಗಳ ಮಧ್ಯೆ ಪರಸ್ಪರ ಸಂಬಂಧ ಕಲ್ಪಿಸಬೇಕೆಂಬ ನೈಜತೆಯನ್ನು ಅರಿತು ಆ ಬಗ್ಗೆ ನಿಖರವಾದ ವಿವರಣಾತ್ಮಕ ವರದಿಯನ್ನು ತನ್ನ ಮೊದಲ ಪತ್ರಿಕೆಯಲ್ಲಿ ಪ್ರಕಟಪಡಿಸಿದನು. ಮೆಂಡೆಲಿಯನ್‌ನ ಅನುವಂಶಿಕತೆಯು ಬೆಳಕಿಗೆ ಬರುವ ಹಲವು ವರ್ಷಗಳ ಹಿಂದೆಯೇ ತನಗೆ ಅರಿವಿಲ್ಲದೆಯೇ ಅಲಿಂಗ ವರ್ಣತಂತುಗಳ ಪ್ರಭಲತೆಯಿಂದ ಉಂಟಾಗುವ ರೋಗದ ಕುರಿತು ಹಂಟಿಂಗ್‌ಟನ್ ವಿವರಿಸಿದ್ದಾನೆ. "ಅನುವಂಶಿಕ ರೋಗ"ವನ್ನು ಉದಾಹರಣೆಸಹಿತ ಕರಾರುವಕ್ಕಾಗಿ ವಿವರಿಸಿದ್ದನು. "ಈ ರೋಗದ ಅನುವಂಶಿಕ ಲಕ್ಷಣದ ಪ್ರಕಾರ, ತಂದೆ-ತಾಯಿಯಿಬ್ಬರಲ್ಲೂ ಅಥವಾ ಇಬ್ಬರಲ್ಲಿ ಯಾರಾದರಲ್ಲೊಬ್ಬರಲ್ಲಿ ಈ ರೋಗದ ಯಾವ ಕುರುಹೂ ಕಂಡುಬರದಿದ್ದರೂ ಸಹ ಮುಂದಿನ ಒಂದು ಅಥವಾ ಅದಕ್ಕಿಂತ ಹೆಚ್ಚಿನ ಸಂತತಿಗಳು ಸ್ಥಿರವಾಗಿ ಈ ರೋಗದಿಂದ ನರಳಬಲ್ಲ ಸಾಧ್ಯತೆಗಳಿವೆ, ಆದರೆ, ಒಂದು ವೇಳೆ ಆ ಮಕ್ಕಳು ತಮ್ಮ ಬದುಕಿನಲ್ಲಿ ಈ ರೋಗಲಕ್ಷಣಗಳಿಲ್ಲದೇ ಜೀವನ ನಡೆಸಿದಲ್ಲಿ, ರೋಗದ ವಂಶವಾಹಿ ಎಳೆಯು ಕಡಿದು ಬದಲಾವಣೆಯ ಕರ್ತೃಗಳಾದ ಈ ಹೆತ್ತವರ ಮೊಮ್ಮಕ್ಕಳು ಮರಿಮಕ್ಕಳು ಮತ್ತು ಮುಂದಿನ ಜನಾಂಗ ಈ ರೋಗದಿಂದ ಮುಕ್ತರಾಗಬಲ್ಲರೆಂಬ ಭರವಸೆ ನೀಡಬಹುದು." ನರವ್ಯಾಧಿ ಹಾಗೂ ಸ್ನಾಯು ಸೆಳೆತದ ಬಗ್ಗೆ ಸ್ವತಃ ಆಸಕ್ತಿಯುಳ್ಳ, ಹಾಗೂ ಹಂಟಿಂಗ್‌ಟನ್ಸ್ ಪ್ರಸ್ತುತಪಡಿಸಿದ ಪ್ರಬಂಧದಿಂದ ಪ್ರೇರಣೆಗೊಂಡ ಸರ್ ವಿಲಿಯಂ ಓಸ್ಲರ್ ""ವೈದ್ಯಶಾಸ್ತ್ರದ ಇತಿಹಾಸದಲ್ಲಿ ಯಾವುದೇ ರೋಗವು ನಿಖರವಾಗಿ, ಸಚಿತ್ರವಾಗಿ ಮತ್ತು ನಿರ್ಧಿಷ್ಟ ವಿವರಣೆಗಳೊಡನೆ ಉಲ್ಲೇಖಗೊಂಡಿರುವ ಕೆಲವೇ ಉದಾಹರಣೆಗಳಿವೆ" " ಎಂದು ಹೇಳುತ್ತಾನೆ. ಹಂಟಿಂಗ್‌ಟನ್ ರೋಗದ ಬಗ್ಗೆ ಹೆಚ್ಚಿನ ಆಸಕ್ತಿ ಹಾಗೂ ವೈದ್ಯಕೀಯ ಕ್ಷೇತ್ರದಲ್ಲಿ ಆತನಿಗಿರುವ ಪ್ರಭಾವ ಈ ರೋಗದ ಬಗೆಗಿನ ಜಾಗೃತಿಯು ಶೀಘ್ರವಾಗಿ ವೈದ್ಯಕೀಯ ಸಮುದಾಯದಲ್ಲಿ ಹರಡಲು ಸಹಕಾರಿಯಾಯಿತು. ಲೂಯಿಸ್ ಥೀಯೋಫೈಲ್ ಜೋಸೆಫ್ ಲಾಂಡೌಝಿ, ಡಿಸೈರ್ ಮಲ್ಗೋರಿ ಬೌರ್ನೆವಿಲ್ಲೆ, ಕೆಮಿಲ್ಲೋ ಗೋಲ್ಗಿ ಮತ್ತು ಜೋಸೆಫ್ ಜೂಲ್ಸ್ ಡಿಜೆರಿನ್‌ರನ್ನೊಳಗೊಂಡ ಯೂರೋಪ್‌ನ ವಿಜ್ಞಾನಿಗಳಲ್ಲಿ ಹೆಚ್ಚಿನ ಆಸಕ್ತಿಯನ್ನು ಮೂಡಿಸಿತು. ಅಲ್ಲದೆ ಆ ಶತಮಾನದ ಕೊನೆಯವರೆಗೂ ಹಂಟಿಂಗ್‌ಟನ್ಸ್ ರೋಗದ ಬಗೆಗಿನ ಸಂಶೋಧನೆಯು ಯೂರೋಪ್ ಮೂಲದಲ್ಲೇ ನಡೆಯುತ್ತಿತ್ತು. ೧೯ನೇ ಶತಮಾನದ ಕೊನೆಯ ಸಂದರ್ಭದಲ್ಲಿ ಹಂಟಿಂಗ್‌ಟನ್ಸ್ ಬಗೆಗಿನ ಸಂಶೋಧನೆ ಮತ್ತು ವರದಿಗಳು ಹೆಚ್ಚಿನ ಎಲ್ಲಾ ದೇಶಗಳಲ್ಲೂ ಪ್ರಕಟಗೊಂಡು ಈ ರೋಗಸ್ಥಿತಿಯು ವಿಶ್ವದಾದ್ಯಂತ ಅಂಗೀಕರಿಸಲ್ಪಟ್ಟಿತು. 

೨೦ನೇ ಶತಮಾನದ ಕೊನೆಯಲ್ಲಿ ಮೆಂಡೆಲ್‌ನ ಅನುವಂಶಿಕತೆಯು ಪುನಃಸಂಶೋಧನೆ ನಡೆಯುತ್ತಿದ್ದ ಸಂದರ್ಭದಲ್ಲಿ ಹಂಟಿಂಗ್‌ಟನ್‌ ರೋಗವು "ಅನುವಂಶಿಕ ಅಲಿಂಗ ವರ್ಣತಂತುಗಳ ಪ್ರಭಲತೆ" ಗೆ ಪ್ರಾಯೋಗಿಕ ಉದಾಹರಣೆಯಾಗಿ ಉಪಯೋಗಿಸಲ್ಪಟ್ಟಿತು. ಇಂಗ್ಲಿಷ್ ಜೀವಶಾಸ್ತ್ರಜ್ಞ ವಿಲಿಯಂ ಬೇಟ್ಸನ್ ರೋಗಪೀಡಿತ ಕುಟುಂಬಗಳ ವಂಶಾವಳಿಗಳನ್ನು ಬಳಸಿ ಹಂಟಿಂಗ್‌ಟನ್ಸ್ ರೋಗವು "ಅಲಿಂಗ ವರ್ಣತಂತುಗಳ ಪ್ರಭಲತೆ" ಗೆ ಸಂಬಂಧಪಟ್ಟ ಅನುವಂಶಿಕತೆಯ ರೂಪ ಎಂಬುದನ್ನು ದೃಢಪಡಿಸಿದನು. ಪ್ರಭಲ ಅನುವಂಶೀಯ ಮಾದರಿಯು ಅನೇಕ ಸಂಶೋಧಕರನ್ನು ಈ ಬಗ್ಗೆ ಹಿಂದಿನ ಪರೀಕ್ಷೆಗೆ ಬಳಸಿದ ಕುಟುಂಬದ ಜನರನ್ನು ಪತ್ತೆಹಚ್ಚಿ ಅವರನ್ನು ಸಂಪರ್ಕಿಸಲು ಪ್ರಯತ್ನಿಸುವಂತೆ ಸೂಚಿಸಿತು. ಇಂತಹ ಸಂಶೋಧಕರಲ್ಲಿ ಸ್ಮಿತ್ ಎಲಿ ಜೆಲ್ಲಿಫ್ಫೆ ಒಬ್ಬ. ಜೆಲ್ಲಿಫ್ಫೆ ಇಡೀ ನೂಯಾರ್ಕ್ ರಾಜ್ಯದಲ್ಲಿನ ಸಮಗ್ರ ಮಾಹಿತಿಯನ್ನು ಸಂಗ್ರಹಿಸಿ ನ್ಯೂ ಇಂಗ್ಲೆಂಡ್‌ನಲ್ಲಿ ಹಂಟಿಂಗ್‌ಟನ್‌ ರೋಗದ ವಂಶಾವಳಿಯ ಬಗ್ಗೆ ಹಲವಾರು ಲೇಖನಗಳನ್ನು ಪ್ರಕಟಿಸಿದನು. ಈತನ ಸಂಶೋಧನೆಯು ಈತನ ಕಾಲೇಜು ಗೆಳೆಯ ಚಾರ್ಲ್ಸ್ ಡಾವನ್‌ಪೋರ್ಟ್‌ನನ್ನು ಎಚ್ಚರಗೊಳಿದ್ದು ಈತ ಎಲಿಜಬೆತ್ ಮುನ್ಸಿಯನ್ನು ಅಧಿಕೃತವಾಗಿ ನಿಯೋಜಿಸಿ ಅಮೇರಿಕ ಸಂಯುಕ್ತ ಸಂಸ್ಥಾನದ ಪೂರ್ವ ಕರಾವಳಿಯಲ್ಲಿನ ಹಂಟಿಂಗ್‌ಟನ್ಸ್ ರೋಗಪೀಡಿತ ಕುಟುಂಬಗಳ ಸಮೀಕ್ಷೆಯನ್ನು ನಡೆಸಿ ಅವರ ವಂಶಾವಳಿಯ ಬಗ್ಗೆ ನಿಖರ ಮಾಹಿತಿ ನೀಡುವಂತೆ ನಿರ್ದೇಶಿಸಿದನು. ಈ ಮಾಹಿತಿಯನ್ನು ಇವನು ಬೇರೆ ಬೇರೆ ವಯಸ್ಸಿನ ಜನರ ಮೇಲೆ ಹಂಟಿಂಗ್‌ಟನ್ಸ್ ರೋಗ ಬೀರುವ ಪರಿಣಾಮಗಳು ಹಾಗೂ ಯುಎಸ್‌‌ಎನಲ್ಲಿನ ಕನಿಷ್ಟ ಕೆಲವರನ್ನು ಈ ರೋಗದಿಂದ ಗುಣಮುಖರನ್ನಾಗಿ ಮಾಡುವ ಸಾಧ್ಯತೆಯ ಬಗ್ಗೆ ದಾಖಲಿಸಲು ಬಳಸಿದನು. ೧೯೩೨ರಲ್ಲಿ ಈ ಸಂಶೋಧನೆಯು ಪಿ.ಆರ್. ವೆಸ್ಸಿಯಿಂದ ಪರಿಣಾತ್ಮಕವಾಗಿ ಮುಂದುವರಿಸಲ್ಪಟ್ಟು ೧೬೩೦ಲ್ಲಿ ಇಂಗ್ಲೆಂಡ್‌ನ್ನು ತೊರೆದು ಬಾಸ್ಟನ್‌ಗೆ ಸಂಬಂಧಿಸಿದ ಮೂವರು ಸಹೋದರರೇ ಯುಎಸ್‌ಎ ಯಲ್ಲಿ ಈ ಹಂಟಿಂಗ್‌ಟನ್ಸ್ ರೋಗದ ಸೃಷ್ಟಿಗೆ ಕಾರಣರೆಂಬ ಕಲ್ಪನೆ ಜನಸಾಮಾನ್ಯರಲ್ಲಿ ಮೂಡಿತು. ಹಿಂದಿನ ಸಂತಾನೋತ್ಪಾದಕರು ದೃಢಪಡಿಸಿದ ತಮ್ಮ ಬೇಡಿಕೆ ಹಾಗೂ ಮುನ್ಸಿ, ಡಾವನ್‌ಪೋರ್ಟ್‌ನ ಪೂರ್ವಾಗ್ರಹ ಪೀಡಿತ ಉತ್ತಮ ಸಂತಾನಪಡೆಯುವ ಯೋಜನೆ ಮತ್ತು ವೆಸ್ಸಿ ನೆಡೆಸಿದ ಸಾಧನೆ ಇವೆಲ್ಲವೂ ಹಂಟಿಂಗ್‌ಟನ್‌ ರೋಗದ ಬಗ್ಗೆ ತಪ್ಪು ತಿಳುವಳಿಕೆಯುಂಟಾಗಲು ಕಾರಣವಾಯಿತು. ಮುನ್ಸಿ ಮತ್ತು ಡಾವನ್‌ಪೋರ್ಟ್‌ ಹಿಂದಿನ ಕೆಲವು ಹಂಟಿಂಗ್‌ಟನ್ಸ್ ಪೀಡಿತ ಜನರು ಅಲೌಕಿಕ ಶಕ್ತಿಯುಳ್ಳವರು, ಮಾಟಗಾರರು ಮತ್ತು ಸಮಾಜದಿಂದ ಹತ್ತಿಕ್ಕಲ್ಪಟ್ಟವರು ಅಥವಾ ಬಹಿಷ್ಕೃತಗೊಂಡವರು ಎಂಬ ಕಲ್ಪನೆಯು ಜನರಲ್ಲಿ ಮೂಡುವಂತೆ ಮಾಡಿದರು. ಈ ಕಲ್ಪನೆಯು ರುಜುವಾತಾಗಿಲ್ಲ ಹಾಗೂ ಇದಕ್ಕೆ ವಿರುದ್ಧವಾಗಿ ಸಿಕ್ಕಿದ ಸಾಕ್ಷಿಯಲ್ಲಿ ಉದಾಹರಣೆಗೆ, ಜಾರ್ಜ್ ಹಂಟಿಂಗ್‌ಟನ್ಸ್ ಅಧ್ಯಯನ ನಡೆಸಿದ ಕುಟುಂಬಗಳಲ್ಲಿ ಹಂಟಿಂಗ್‌ಟನ್‌ ಪೀಡಿತ ಜನರು ತಮ್ಮ ಕುಟುಂಬದೊಳಗೇ ವಾಸವಾಗಿದ್ದ ಉಲ್ಲೇಖವಿದೆ. 

೨೦ನೇ ಶತಮಾನದಲ್ಲಿ ಈ ಕಾಯಿಲೆಯ ಬಗೆಗಿನ ಸಂಶೋಧನೆ ಮುಂದುವರೆದು ಅನಿರೀಕ್ಷಿತ ಯಶಸ್ಸಿನ ಘಟ್ಟ ತಲುಪಿದ್ದು ೧೯೮೩ರಲ್ಲಿ. ಯುಎಸ್-ವೆನೆಜ್ಯುಯೆಲಾ ಹಂಟಿಂಗ್‌ಟನ್‌ಸ್ ರಿಸರ್ಚ್ ಪ್ರಾಜೆಕ್ಟ್ ಹಂಟಿಂಗ್‌ಟನ್ಸ್ ರೋಗಕ್ಕೆ ಕಾರಣವಾದ ಜೀನ್‌ನ ಅಂದಾಜು ಸ್ಥಾನವನ್ನು ಕಂಡುಹಿಡಿಯಿತು. ಇದು ೧೯೭೯ರಲ್ಲಿ ರೋಗದ ಸೋಂಕು ತೀವ್ರವಾಗಿ ಹರಡಿದ ವೆನೆಜುವೆಲದ ಎರಡು ಪ್ರತ್ಯೇಕಿತ ಹಳ್ಳಿಗಳಾದ ಬರ್ರಾಕ್ವಿಟಸ್ ಮತ್ತು ಲಾಗ್ಯುನೆಟಸ್ ನಲ್ಲಿ ನಡೆಸಿದ ವಿಸ್ತೃತ ಅಧ್ಯಯನದ ಫಲಿತಾಂಶವಾಗಿದೆ. ಪ್ರಾಜೆಕ್ಟ್ ನಡೆಸಿದ ಇತರ ಹೊಸ ಅವಿಷ್ಕಾರಗಳಲ್ಲಿ "ಹ್ಯೂಮನ್ ಜೀನೋಮ್ ಪ್ರಾಜೆಕ್ಟ್‌"ನ್ನು ಆರಂಭಿಸುವಲ್ಲಿ ಪ್ರಾಮುಖ್ಯ ಹಂತವಾದ "ಡಿಎನ್‌ಎಯನ್ನು ಗುರುತಿಸುವ ವಿಧಾನ" ವೂ ಒಂದು. ೧೯೯೩ರಲ್ಲಿ ಈ ಸಂಶೋಧಕರ ತಂಡ ರೋಗಕ್ಕೆ ಕಾರಣವಾದ ಜೀನ್‌ನ ನಿಖರವಾದ ಸ್ಥಳ ೪ಪಿ೧೬.೩ ನ್ನು ಪತ್ತೆಹಚ್ಚಿ ಇದನ್ನು ಜನೆಟಿಕ್ ಲಿಂಕೇಜ್ ಅನಾಲಿಸಿಸ್ ನಿಂದ ಕಂಡುಹಿಡಿದ ಮೊತ್ತಮೊದಲ ಅಲಿಂಗ ವರ್ಣತಂತು ರೋಗಸ್ಥಾನ ಎಂದು ನಿರೂಪಿಸಿದರು. ಇದೇ ಸಂದರ್ಭದಲ್ಲಿ ರೋಗದ ಹೆಚ್ಚಿನ ಎಲ್ಲಾ ಗುಣಲಕ್ಷಣಗಳ ಬಗ್ಗೆ ಅಧ್ಯಯನ ನಡೆದು ಅನಿತಾ ಹಾರ್ಡಿಂಗ್ಸ್‌ನ ಸಂಶೋಧಕರ ತಂಡ ಕಂಡುಹಿಡಿದ "ಜೀನ್‌ನ ಉದ್ದದ ಪರಿಣಾಮ" ಕೂಡಾ ಒಂದು.

೧೯೯೬ರಲ್ಲಿ ಈ ರೋಗದ ಪ್ರಾಯೋಗಿಕ ಅಧ್ಯಯನಕ್ಕಾಗಿ ಹಲವು ಪ್ರಾಣಿಗಳನ್ನು ಬಳಸಲಾಗಿದ್ದು ಇದರಲ್ಲಿ ಟ್ರಾನ್ಸ್‌ಜನಿಕ್ ಇಲಿಯು ಇನ್ನೂ ಹೆಚ್ಚಿನ ಪ್ರಮಾಣದ ಪ್ರಯೋಗಗಳಿಗೆ ಸಹಕಾರಿಯಾಯಿತು. ಮಾನವರಿಗಿಂತ ಹೆಚ್ಚಿನ ಜೀರ್ಣಶಕ್ತಿ ಹಾಗೂ ಕಡಿಮೆ ಜೀವಿತಾವಧಿಯನ್ನು ಹೊಂದಿದ್ದರಿಂದ ಇವುಗಳ ಮೇಲೆ ನಡೆಸಿದ ಪ್ರಯೋಗಗಳ ಫಲಿತಾಂಶವು ಬೇಗನೆ ಲಭ್ಯವಾಗಿ ಸಂಶೋಧನೆ ವೇಗವಾಗಿ ನಡೆಯುವುದು. ೧೯೯೭ರಲ್ಲಿ ಎಮ್ಎಚ್‌ಟಿಟಿ ಭಾಗಗಳ ತಪ್ಪಿದ ಮಡಿಕೆಗಳು ಆವಿಷ್ಕಾರಗೊಂಡು ನಂತರದಲ್ಲಿ ಅವುಗಳಿಂದುಂಟಾಗುವ ನ್ಯೂಕ್ಲಿಯಾರ್ ಇನ್‌ಕ್ಲೂಶನ್ ಬಗ್ಗೆಯೂ ಸಂಶೋಧನೆ ನಡೆಯಿತು. ಸಂಶೋಧನೆಗಳಲ್ಲಿ ನಡೆದ ಈ ಅಭಿವೃದ್ಧಿಯು ರೋಗಗಳಲ್ಲಿ ಪ್ರೋಟೀನ್‌ನ ಒಳಗೊಂಡಿರುವಿಕೆ, ಪ್ರಭಲವಾದ ಔಷಧೀಯ ಚಿಕಿತ್ಸೆಗಳು, ಶುಶ್ರೂಶಾ ವಿಧಾನಗಳು ಮತ್ತು ಸಂಬಂಧಿತ ಜೀನ್‌ಗಳ ಬಗ್ಗೆ ಸಂಶೋಧನೆ ನಡೆಸಲು ಸಹಕಾರಿಯಾಯಿತು.

ಇತಿಹಾಸ
ತಳಿವಿಜ್ಞಾನ
ಸೋಂಕು ಶಾಸ್ತ್ರ
ಎಮ್‌ಎಚ್‌ಟಿಟಿಯ ಕಾರಣದಿಂದಾಗಿ ಕೋಶೀಯ ಬದಲಾವಣೆಗಳು